El Colpbol reunirà a 800 estudiants de Secundària en el Poliesportiu Municipal
2025-07-24

El divendres 17 d’abril, Burjassot es convertirà en la capital indiscutible del Colpbol, un esport de nova creació que triomfa en els col·legis de la Comunitat Valenciana i que consisteix a introduir, a força de colps amb les mans, una pilota en la porteria de l’equip contrari. Cada equip, mixt, està conformat per set jugadors i, si per alguna cosa es caracteritza aquesta nova modalitat esportiva, és pel foment de la participació de tots els jugadors, siga quin siga el seu nivell, minimitzar les diferències individuals i incentivar els valors del joc en equip, la col·laboració i la comunicació.

El Poliesportiu Municipal de la localitat albergarà doncs a prop de 800 joves estudiants de secundària disposats a disputar la final autonòmica de la Lliga de Colpbol 2014-2015, en la qual participen prop de 4.000 escolars. Aquests 800 joves pertanyen a diferents centres educatius de la Comunitat Valenciana i a un de Catalunya. En total, participaran 76 equips mixts de set instituts públics de secundària, entre els quals està l’IES Vicent Andrés Estellés de Burjassot.